kardosdrur/scandi-wiki huggingface dataset:
Adama Traoré

Adama Traoré Diarra (født 25. januar 1996) er en spansk professionel fodboldspiller, som spiller for Premier League-klubben Fulham og Spaniens landshold.

Klubkarriere

FC Barcelona 
Traoré kom igennem FC Bacelonas ungdomsakademi, og gjorde sin debut for Barcelona B den 6. oktober 2013. Han debuterede for Barcelonas førstehold den 23. november 2013.

Aston Villa 
Traoré skiftede i august 2015 til Aston Villa.

Middlesbrough 
Efter Aston Villas nedrykning i 2016, skiftede Traoré til Middlesbrough i august af samme år. Traoré havde sin bedste sæson hos Middlesbrough i 2017-18, hvor han blev kåret som klubbens årets spiller.

Wolverhampton Wanderers 
Traoré skiftede i august 2018 til Wolverhampton. Han spillede over de næste år mere end 150 kampe for klubben.

Barcelona leje 
Traoré skiftede i januar 2022 tilbage til Barcelona på en lejeaftale, med en mulighed for at gøre aftalen permanent. Denne mulighed blev dog ikke taget, og han vendte tilbage til Wolverhampton efter sæsonen.

Fulham 
Traoré skiftede i august 2023 til Fulham på en fri transfer, efter hans kontrakt med Wolverhampton havde udløbet.

Landsholdskarriere 
Traoré er født i Spanien til forældre fra Mali, og kunne dermed vælge at repræsentere begge nationer.

Ungdomslandshold 
Traoré har repræsenteret Spanien på flere ungdomsniveau.

Seniorlandshold 
Der var stor usikkerhed om Traoré ville vælge Spanien eller Mali, og i november 2019 gik der et rygte omkring han havde valgt Mali fordi han var blevet fotograferet i en malisk landsholdstrøje. Traoré endte dog med at vælge Spanien, og han debuterede for Spaniens landshold den 7. oktober 2020.

Han var del af Spaniens trup til EM 2020.

Titler 
Barcelona

 Copa del Rey: 1 (2014-15)

Individuelle

 Årets Hold i Segunda División: 1 (2013-14)
 Fansens Årets Spiller i Middlesbrough: 1 (2017-18)
 Spillernes Årets Spiller i Middlesbrough: 1 (2017-18)
 Årets Unge Spiller i Middlesbrough: 1 (2017-18)

Referencer

Eksterne henvisninger 

Personer fra Catalonien
Fodboldspillere fra Spanien
Fodboldlandsholdsspillere fra Spanien
Fodboldspillere fra FC Barcelona B
Fodboldspillere fra FC Barcelona
Fodboldspillere fra Aston Villa F.C.
Fodboldspillere fra Middlesbrough F.C.
Fodboldspillere fra Wolverhampton Wanderers F.C.
Fodboldspillere fra Fulham F.C.
Deltagere ved det europæiske mesterskab i fodbold 2020
WTA 500

WTA 500 er en kategori af individuelle tennisturneringer for kvinder på WTA Tour, der er den fjerdehøjeste kategori af individuelle turneringer, kun overgået af de fire grand slam-turneringer, sæsonafslutningen WTA Finals og de ni turneringer i kategorien WTA 1000. Kategorien består pr. 2021 af 13 turneringer, der afvikles en gang årligt, og hvor vinderne modtager 470 point til sin pointsum på WTA's verdensrangliste.

Kategorien har reelt eksiteret siden WTA Tour blev omorganiseret i 1990 men har gennem tiden haft forskellige navne:
 WTA Tier II (1990-2007)
 WTA Premier 700 (2008-20)
 WTA 500 (siden 2021)

Antallet af turneringer i kategorien har gennem tiden varieret mellem ni og nitten.

Lindsay Davenport og Steffi Graf deler rekorden for flest turneringssejre i single i denne kategori med 26 vundte titler, mens doublerekorden indehaves af Lisa Raymond med 35 vundne turneringer på dette niveau.

Turneringer 

Turneringskategorien WTA 500 består pr. 2023 af følgende 12 turneringer, angivet i kronologisk rækkefølge i henhold til deres terminer på tennissæsonen pr. 2023.

Single-vindere

WTA Tier II (1990-2008)

WTA Premier 700 (2009-20)

WTA 500 (siden 2021)

Flest titler 

Følgende spillere har gennem tiden vundet mindst fem singleturneringer på WTA Tour i kategorierne WTA Tier II, WTA Premier 700 eller WTA 500. Aktive spillere er markeret med fed skrift.

Double-vindere

WTA Tier II (1990-2008)

WTA Premier 700 (2009-20)

WTA 500 (siden 2021)

Flest titler 

Følgende spillere har gennem tiden vundet mindst otte doubleturneringer på WTA Tour i kategorierne WTA Tier II, WTA Premier 700 eller WTA 500. Aktive spillere er markeret med fed skrift.

Kilder 
 ATP Tour

Noter 

Tennisturneringer
WTA Tour
Etableret i 1990
Tom Bimmermann

Tom Bimmermann (født 26. december 1971 i Luxembourg) er en luxembourgsk komponist, pianist og dirigent.

Bimmerman studerede klaver og kompostion på Musikkonservatoriet i Utrecht (1980-1992), og direktion på Mozarteum i Salzburg (1993-1996). Han har skrevet 2 symfonier, orkesterværker, kammermusik, klaverstykker, filmmusik, sidstnævnte som han nok er mest kendt for. Han er medlem af Selskabet for Kommerciel Musik i Luxembourg.

Udvalgte værker 

 Symfoni nr. 1 (198?) - for orkester
 Symfoni nr. 2 (1989-1991) - for strygeorkester, pauker og slagtøj
 Symfonisk Muse (2008) - for orkester
 Intermezzo (1999) - for strygorkester
 Verso (2009) - filmmusik
 Monster Kids'' (2008) - filmmusik

Eksterne henvisninger 
 om Tom Bimmerman

Komponister fra Luxembourg
Pianister fra Luxembourg
Dirigenter fra Luxembourg
Callum McGregor

Callum William McGregor (født d. 14. juni 1993) er en skotsk professionel fodboldspiller, som spiller for den skotske Premiership-klub Celtic og Skotlands landshold.

Klubkarriere

Celtic

Lån til Notts County 
McGregor blev i august 2013 udlånt til Notts County, og gjorde sin professionelle debut med klubben den 7. august. McGregor imponerede på lån, og var klubbens topscorer i sæsonen.

Celtic karriere 
McGregor gjorde sin debut for Celtic den 15. juli 2014.

McGregor blev efter dette punkt hurtigt en central del af Celtics mandskab, og spillede sin kamp nummer 100 for klubben den 19. marts 2017.

McGregor blev efter 2018-19 sæsonen kåret til årets spiller i klubben.

Efter at Scott Brown havde forladt klubben, så blev McGregor valgt til klubbens nye anfører den 19. juli 2021.

Landsholdskarriere

Ungdomslandshold 
McGregor har repræsenteret Skotland på flere ungdomsniveauer.

Seniorlandshold 
McGregor debuterede for Skotlands landshold den 9. november 2017.

McGregor var del af Skotlands trup EM 2020.

Titler 
Celtic

 Scottish Premiership: 6 (2014–15, 2015–16, 2016–17, 2017–18, 2018–19, 2019–20)
 Scottish Cup: 4 (2016–17, 2017–18, 2018–19, 2019–20)
 Scottish League Cup: 5 (2016–17, 2017–18, 2018–19, 2019–20, 2021–22)

Individuelle

 PFA Scotlands Årets Hold i Scottish Premiership: 1 (2018-19)

Kilder

Eksterne henvisninger 

Personer fra Glasgow
Fodboldspillere fra Skotland
Fodboldlandsholdsspillere fra Skotland
Fodboldspillere fra Celtic F.C.
Fodboldspillere fra Notts County F.C.
Deltagere ved det europæiske mesterskab i fodbold 2020
Jean-Pierre Kemmer

Jean-Pierre (Jempi) Kemmer (født 8. december 1923 i Luxembourg - død 21. december 1991) var en
luxembourgsk komponist, slagtøjsspiller, pianist, korleder og dirigent.

Kemmer spillede slagtøj i RTL Symfoniorkester (Luxembourg Filharmoniske Orkester), og var også korleder og akompagnerende pianist til sangere. Han var senere primært komponist, og har komponeret en symfoni, orkesterværker, koncertmusik, kammermusik, korværker, ti operetter, revymusik etc. Han grunlagde koret Jempi Kemmer i 1969, som han selv dirigerede. Kemmer hørte til de ledende komponister fra Luxembourg i det 20. århundrede.

Udvalgte værker 

 De dødes Symfoni (1963) - for orkester
 Trompetkoncert (1960) - for trompet og orkester
 Årstidernes sang (1966) - for kor og orkester
 Søndag morgen i Luxembourg (1954) - for orkester

Eksterne henvisninger 
 om Jean-Pierre kemmer

Komponister fra Luxembourg
Percussionster fra Luxembourg
Pianister fra Luxembourg
Dirigenter fra Luxembourg
Johny Fritz

Johny Fritz (født 14. december 1944 i Aspelt, Luxembourg) er en Luxembourgsk komponist, professor, klarinetist dirigent og lærer.

Fritz studerede klarinet og komposition på Musikkonservatoriet i Nancy og senere på Musikkonservatoriet i Bruxelles. Han har skrevet en symfoni, orkesterværker, koncertmusik, kammermusik, sange og solostykker for mange instrumenter etc. Han har været professor og lærer i klarinet, blokfløjte og komposition på Musikkonservatoriet i Luxembourg til (2005). Hans kompositioner er blevet fremført af mange luxembourgske og udenlandske ensembler og orkestre.

Udvalgte værker 

 Symfoni nr. 1 (1984) - for slagtøj
 Koncert (1980-1983) - for orkester
 Sats (1979-1980) - for strygeorkester og slagtøj
 Tre skitser (1967) - for klarinet
 Kvintet (1978-1979) - for tre blokfløjter og to klarinetter
 Tre digte om kærlighed (2000) - for sopran, fløjte og harpe

Eksterne henvisninger 
 om Johny Fritz 

Komponister fra Luxembourg
Professorer
Lærere
Klarinetister fra Luxembourg
Dirigenter fra Luxembourg
Jules Krüger

Jules Krüger (født 1899 i Luxembourg - død 1976) var en luxembourgsk komponist, professor, lærer, violinist og pianist.

Krüger studerede violin, klaver og harmonilærer på Musikkonservatoriet i Luxembourg by, og forsatte sine violinstudier på Musikkonservatoriet i Liége hos bl.a. Eugène Ysaÿe. Herefter studerede han komposition på Musikkonservatoriet i Bruxelles hos Paul Gilson. Krüger anses for at være den første luxembourgske symfoniske komponist. Han har skrevet symfoniske værker, orkesterværker, kammermusik, solostykker for violin og klaver etc. Krüger var professor og lærer i violin og harmonilærer på Musikkonservatoriet i Luxembourg By (1947-1966). Han var udøvende musiker på violin i mange symfoniorkestre i Bruxelles og i Luxembourg.

Udvalgte værker 

 Tusindfrydene (1938) (variationer af en luxembourgsk sang) - for orkester
 Proces (1930) - for blæserorkester
 Digt (1949) - for violin og orkester
 Vuggevise (1922) - for klaver

Eksterne henvisninger 
 om Jules Krüger 

Komponister fra Luxembourg
Professorer
Lærere
Violinister fra Luxembourg
Pianister fra Luxembourg
René Mertzig

René Mertzig (født 11. august 1911 i Colmar-Berg, Luxembourg - død 17. september 1986) var en luxembourgsk komponist, pianist og violinist.

Mertzig studerede violin, klaver og komposition på Musikkonservatorierne i Luxembourg og Bruxelles. Han skrev to symfonier, symfoniske digtninge, orkesterværker, kammermusik, koncertmusik, sange, opera etc. Mertzig var tilknyttet som pianist ved Radio Luxembourgs Symfoniorkester til (1976), hvor han gik på pension og helligede sig kompositionen. Han var i sin kompositionsstil inspireret af Nikolai Rimsky-Korsakov, Maurice Ravel, Manuel de Falla, Claude Debussy og Richard Strauss.

Udvalgte værker 

 Symfoni af levende indtryk (nr. 1) (1953-1954) - for orkester
 Syntesesymfoni (nr. 2) (1964) - for orkester
 Symfonisk cyklus (1950-1951) - for orkester
 Koreografisk rapsodi (1947)- for orkester
 Luxembourgs Roser (1951-1952) - opera med ballet
 Den blændende by'' (1954) -for orkester

Eksterne henvisninger 
 om René Mertzig 

Komponister fra Luxembourg
Pianister fra Luxembourg
Violinister fra Luxembourg
Norbert Hoffmann

Norbert Maurice Hoffmann (født 28. juli 1916 i Dudelange, død 10. februar 2011 i Niederanwen, Luxembourg) var en luxembourgsk komponist, professor, lærer, klarinetist, violinist og dirigent.

Hoffmann studerede klarinet, violin og harmonilærer og komposition på Musikkonservatorierne i Luxembourg og Bruxelles. Han skrev orkesterværker, kammermusik, symfoniske digtninge, koncertmusik, rapsodier, scenemusik, messer, hymner etc. Hoffmann var professor og lærer i harmonilærer i mange år på Muskkonservatoriet i Luxembourg. Som komponist var han var inspireret af Max Reger og Richard Strauss og den franske gruppe af komponister Les Six. Han har vundet flere priser for sine kompositioner, især for harmoniorkestre.

Udvalgte værker 

 Koncert (1973) - for orkester
 Luxembourgsk rapsodi (1945) - for blæserorkester
 Spansk fantasi (1955) - for harmoniorkester
 Divertimento (1989) - for blæserorkester

Eksterne henvisninger 
 om Norbert Hoffmann 

Komponister fra Luxembourg
Professorer
Lærere
Minskaftalerne

Minskaftalerne var en række internationale aftaler, som forsøgte at afslutte krigen i Donbass-regionen i Ukraines østlige regioner, kendt som hhv. Minskprotokollen og Minsk II. 

Minskprotokollen, som var den første aftale, blev udarbejdet i 2014 af kontaktgruppen om Ukraine, bestående af Ukraine, Rusland og Organisationen for Sikkerhed og Samarbejde i Europa (OSCE), med mægling fra Frankrig og Tyskland i det såkaldte Normandiet-format. Efter omfattende samtaler i Minsk i Hviderusland blev aftalen underskrevet den 5. september 2014 af repræsentanter for kontaktgruppen og - uden anerkendelse af deres status - af de daværende ledere af den selvudråbte Folkerepublikken Donetsk (DPR) og Folkerepublikken Luhansk (LPR). Denne aftale efterfulgte flere tidligere forsøg på at stoppe kampene i regionen og havde til formål at implementere en øjeblikkelig våbenhvile .

Minsk II var nødvendig, da den første aftale ikke formåede at stoppe kampene, og den første aftale blev fulgt op af en revideret og opdateret aftale, som blev underskrevet den 12. februar 2015. Denne aftale bestod af en række foranstaltninger, herunder en våbenhvile, tilbagetrækning af tunge våben fra frontlinjen, løsladelse af krigsfanger, forfatningsreform i Ukraine, der giver selvstyre til visse områder af Donbas og genoprettelse af kontrollen med statsgrænsen til ukrainske regering. Mens kampene aftog efter aftalens underskrivelse, ophørte de dog aldrig helt, og aftalens bestemmelser blev aldrig fuldt ud implementeret. Parterne i Normandiet-formatet var enige om, at Minsk II skulle være grundlaget for enhver fremtidig løsning på konflikten.

Under de stigende spændinger mellem Rusland og Ukraine i begyndelsen af 2022, anerkendte Rusland officielt Luhansk- og Donetsk-folkerepublikkerne den 21. februar 2022. Efter denne beslutning, den 22. februar 2022, erklærede den russiske præsident Vladimir Putin, at Minskaftalerne "ikke længere eksisterede", og at Ukraine, ikke Rusland, var skyld i deres sammenbrud. Rusland invaderede derefter Ukraine den 24. februar 2022.

Referencer 

Russisk-ukrainske krig
Ruslands historie
Ukraines historie
Traktater
Begivenheder i 2014
James Forrest

James Forrest (født d. 7. juli 1991) er en skotsk professionel fodboldspiller, som spiller for den skotske Premiership-klub Celtic og Skotlands landshold.

Klubkarriere

Celtic 
Forrest fik sin førsteholdsdebut for Celtic den 1. maj 2010. Hans store gennembrud kom i 2010-11 sæsonen, hvor han spillede i 25 kampe i sæsonen. 

Forrest blev i 2011-12 sæsonen kåret som årets unge spiller i Skotland. 

Forrest fortsatte med at være en vigtig del af holdet over de næste sæsoner, men døjede ofte med skadesproblemer. Det lykkedes ham dog i høj grad, at overkomme skadeproblemerne, og i 2017-18 sæsonen spillede han hele 58 kampe på en enkelt sæson, hvilke placerede ham i blandt de mest aktive fodboldspillere i Europa.

Forrest vandt i 2018-19 sæsonen en individuel treble af årets spiller-priser i Scottish Premiership, da han vandt PFA Scotland, Scottish Football Writers' og SPFL Player of the Year priserne.

Landsholdskarriere

Ungdomslandshold 
Forrest har repræsenteret Skotland på U/19- og U/21-niveau.

Seniorlandshold 
Forrest debuterede for Skotlands landshold den 29. maj 2011.

Forrest var del af Skotlands trup EM 2020.

Titler 
Celtic

 Scottish Premiership: 9 (2011–12, 2012–13, 2013–14, 2014–15, 2015–16, 2016–17, 2017–18, 2018–19, 2019–20)
 Scottish Cup: 5 (2010–11, 2012–13, 2016–17, 2017–18, 2018–19)
 Scottish League Cup: 5 (2014–15, 2016–17, 2017–18, 2018–19, 2019–20)

Individual

 SFWA Footballer of the Year: 1 (2018–19)
 PFA Scotland Players' Player of the Year: 1 (2018–19)
 SFWA Young Player of the Year: 1 (2011–12)
 PFA Scotland Young Player of the Year: 1 (2011–12)
 PFA Scotland Team of the Year: 3 (2011–12, 2017–18, 2018–19)
 Scottish Premiership Player of the Year: 1 (2018–19)
 SFWA International Player of the Year: 1 (2018–19)
 Celtic Young Player of the Year: 2 (2010–11, 2011–12)

Kilder

Eksterne henvisninger 

Fodboldspillere fra Skotland
Fodboldlandsholdsspillere fra Skotland
Fodboldspillere fra Celtic F.C.
Deltagere ved det europæiske mesterskab i fodbold 2020
Tullstorp

Tullstorp kan henvise til flere forskellige lokaliteter i Skåne län, Skåne, Sverige:

 Tullstorp (Landskrona kommun) − en småort i Landskrona kommun.
 Tullstorp (Malmö kommun) − et tidligere byområde i Malmö kommun. Siden 2005 en del af Malmø.
 Tullstorp (Trelleborgs kommun) − en by i Trelleborgs kommun.
 Tullstorp (Ängelholms kommun) − en bebyggelse i Ängelholms kommun.
Tullstorp (Malmö kommun)

Tullstorp er et tidligere byområde (237 indbyggere i 2000) i Malmö kommun i Skåne län i Sverige, og siden 2005 en del af byen Malmø. Området ligger i Södra Sallerups sogn. I 1990 regnede Statistiska centralbyrån byen som en småort med navnet Tullstorp + Sallerup + Sunnanå.

Byen ligger ved Yttre Ringvägen i delområdet Fortuna Hemgården i det østlige Malmø. Siden indvielsen af Yttre Ringvägen, og i takt med udvidelsen af Toftanäs er området mere og mere blevet en del af Malmø. Der findes planer om et omfattende småhusbyggeri i området de næste 20 år.

Referencer 

Byer i Malmö kommun
Yttre Ringvägen

Yttre Ringvägen er en motorvej i Sverige, som er bygget for at forbinde motorvejen på Øresundsbroen med de øvrige motorveje rundt om Malmø. Den er også bygget for at lede trafikken fra de fire motorveje som fører fra forskellige steder mod Malmø. Vejen blev indviet den 17. juni 2000, da strækningen mellem Kronetorp og Petersborg åbnede. Den resterende strækning frem til Øresundsbroen åbnede den 1. juli samme år, samtidig med broen.

Vejen afløste delvist Inre Ringvägen, som derved slap af med en hel del transittrafik. Vejene E6, E22 og E20 går på Yttre Ringvägen, og vej E65 mellem Malmø og Ystad har sit start-/slutpunkt på Trafikplats Fredriksberg.

Referencer 

Motorveje i Sverige
Transport i Malmø
Etableret i 2000
Statsadvokaten for Særlig Kriminalitet

Statsadvokaten for Særlig Kriminalitet (SSK) er en statsadvokatur i Danmark, som behandler straffesager med en særlig høj kompleksitet og fører disse i Landsretten. SSK blev pr. 1. januar 2022 oprettet som erstatning til Statsadvokaten for Særlig Økonomisk og International Kriminalitet (SØIK), også kendt som Bagmandspolitiet. Som en del af Anklagemyndigheden er SSK sideordnet med de regionale statsadvokaturer - Statsadvokaten i København, som fører ankesager ved Østre Landsret, og Statsadvokaten i Viborg, som fører ankesager i Vestre Landsret. Derudover er SSK underordnet Rigsadvokaten, som fører straffesager i Højesteret.

Anklagemyndigheden, som SSK er en del af, hører under Justitsministeriets ressortområde.

SSK's opgaver 
SSK varetager for det første behandlingen af straffesager, der indeholder en særlig kompleks karakter. Det vil sige straffesager med en særlig høj grad af økonomisk og organiseret kriminalitet, hvor der navnlig formodes at være begået en forbrydelse ved anvendelse af særegne forretningsmetoder, eller som på anden vis er af særlig kvalificeret karakter. Dette gøres i samarbejde med National enhed for Særlig Kriminalitet (NSK), som er politienheden, der efterforsker en given forbrydelse.

SSK fører for det andet tilsyn og udfører legalitetskontrol med straffesagsbehandlingen i NSK, hvilket sikrer, at straffesagsbehandlingen udføres ud fra lovlighedsmæssige hensyn.

For det tredje varetager SSK behandlingen af internationale straffesager, navnlig om folkedrab, forbrydelser mod menneskeheden krigsforbrydelser og andre alvorlige forbrydelser begået i udlandet, hvor efterforskningen og strafforfølgningen forudsætter særlig viden og indsigt i forholdene i udlandet, og at der etableres et samarbejde med myndigheder institutioner, organisationer mv. i andre lande.

Ud over de konkrete straffesager bliver SSK inddraget i lovforberedende og internationalt arbejde.

Medarbejderne i SSK består af jurister og administrative medarbejdere.

Referencer 

Etableret i 2012
Danmarks retsvæsen
Jørgen Thomsen

Jørgen Thomsen kan henvise til flere personer:

 Jørgen Thomsen (politiker) - en færøsk politiker
 Jørgen Thomsen (grafiker) - en dansk grafiker
 Jørgen Thomsen (kunstmaler) (1905-1966) - en dansk kunstmaler
Helen Buchholtz

D´Charlotte Helen Geiger-Buchholtz (født 24. november 1877 i Esch-sur-Alzette - død 22. oktober 1953 i Luxembourg by, Luxembourg) var en luxembourgsk komponist og pianist.

Buchholtz lærte musik i en tidlig alder og studerede musik i sin folkeskole, og efterfølgende på en pigekostskole i Longwy, men var primært selvlært. Hun skrev omkring 136 værker, feks. otte orkesterværker, nitten korværker, sange, scenemusik, blæsermusik, harmoniorkestermusik og klaverstykker, hvoraf kun 16 er bevaret, og publiceret i dag. Buchholtz´s nevø havde sørget for at opbevare de 16 værker i sit hjem efter hendes død, så eftertiden kunne for viden om hende, og gavn af dem. Buchholtz er primært kendt for sine klaverstykker og sange, som er indspillet på bl.a. det tyske pladeselskab CPO.

Udvalgte værker 

 Barcarolle - for klaver
 Fire menuetter - for klaver
 Ballade - for klaver
 Fire danse - for klaver
 Nocturne- for klaver
 Sonate (i Cis-mol) - for klaver

Eksterne henvisninger 
 om Helen Buchholtz

Komponister fra Luxembourg
Pianister fra Luxembourg
Luc Grethen

Luc Grethen (født 1. december 1964 i Luxembourg by, Luxembourg) er en luxembourgsk komponist, professor, oboist, pianist og dirigent.

Grethen studerede komposition, orkestrering og direktion på Musikkonservatoriet i Luxembourg by, og herefter obo og engelskhorn på Musikkonservatorierne i Strasbourg i Frankrig og ved Mons i Belgien. Han har skrevet orkesterværker, kammermusik, klaverstykker, sange, orgelstykker etc. Grethen har en kandidatgrad i musikvidenskab, og har undervist som lektor fra 1990 og professor fra 1991 i musikpædagogik og musikhistorie på Musikkonservatoriet i Luxembourg by.

Udvalgte værker 

 Phonastram (1990) - for orkester
 Mission for pace (1995) - for orgel og orkester
 Euphoniumkoncert (2008) - for Euphonium og orkester
 I rummet på hovedet (1992) - for kammerorkester
 Egressus (Venstre) (2006) - for fløjteensemble
 Det lyserøde klaver (1988) - for klaver

Eksterne henvisninger 
 Hompage

Komponister fra Luxembourg
Professorer
Oboister fra Luxembourg
Pianister fra Luxembourg
Pennsylvania Castle

Pennsylvania Castle er et landsted opføt i nygotik på Isle of Portland, Dorset, England. Den ligger i Wakeham med udsigt over Church Ope Cove. Det er en listed building af anden grad, og det samme og det tilhørende portbygning og hytter, der i dag er ejet af nogle andre en landstedet.

Efter at være blevet et hotel i 1950 blev bygningen igen er privat hjem i 1990'erne. Det udlejes nu til arrangementer, og det er Portlands dyreste beboelseshus.

Se også 
 Liste over borge og slotte i England

Referencer

Eksterne henvisninger 

Slotte i Dorset
Vermio-bjergene

Vermio-bjergene (), i gammel tid, Bermion (), er en bjergkæde i det nordlige Grækenland. Den ligger mellem den regionale enhed Imathia i periferien Centralmakedonien og Kozani-regionen i periferien Vestmakedonien. Området ligger vest for sletten Kambanien. Byen Veria, som er hovedstaden i Imathia, er bygget ved foden af bjergkæden. Det højeste punkt i området er toppen Chamiti () der er 2.065 moh. og ligger vest for Naousa.

På tyrkisk er bjerget kendt som Karatash (Karataş), på bulgarsk som Karakamen (Каракамен).

I Vermio-bjergene ligger skisportssteder som Seli og Tria Pente Pigadia .

Bjerget blev nævnt i antikken af Plinius, Strabo, Stefanus af Byzans, Hierokles, Ptolemæus, og Thukydid og Herodot. I klassisk tid blev bjerget af Herodot anset for at være ufremkommeligt, og ifølge traditionen skulle paradiset holdes på den anden side. I hellenistisk tid var det en indre grænse i den makedonske stat.

Galleri

Kilder og henvisninger 

Centralmakedonien
Vestmakedonien